SWOT-ანალიზი

SWOT-ანალიზი — სტრატეგიული დაგეგმარების მეთოდი. სხვა არსებულ მეთოდებს შორის, რომლებიც აფასებენ ორგანიზაციის მდგომარეობას, ყველაზე მეტად გავრცელებულია SWOT-ანალიზის  მეთოდი. SWOT-ანალიზი არის ხერხი, რომლის მეშვეობითაც ჩვენი შესაძლებლობების და საქმიანი გარემოს შესწავლა არის შესაძლებელი. 

SWOT-ი ინგლისურ აბრევიატურას წარმოადგენს, რომლის ყოველი ასო ანალიზის ცალკეულ ელემენტს აღნიშნავს: S — strengths (ორგანიზაციის ძლიერი მხარე); W — weakness (ორგანიზაციის სუსტი მხარე); O — opportunities (ორგანიზაციის შესაძლებლობები); T — threats (მოსალოდნელი საფრთხე). SWOT-ანალიზის გაკეთების დროს განიხილება ორგანიზაციის ძლიერი და სუსტი მხარეები, ასევე ის შესაძლებლობები და საშიშროებები, რომლებიც ორგანიზაციის წინაშე დგას. SWOT-ანალიზის ჩატარება მოითხოვს ორგანიზაციის სუსტი და ძლიერი მხარეების, ასევე მისი გარემოს გულწრფელ ანალიზს. საჭიროა ეს ანალიზი მიესადაგოს არა მარტო გუნდის წევრებს, არამედ მთელ ორგანიზაციას.

რესურსები ინტერნეტში
 Майсак О. С. SWOT-анализ: объект, факторы, стратегии. Проблема поиска связей между факторами // Прикаспийский журнал: управление и высокие технологии. — 2013. — № 1 (21) 
 Елена Кадышева. SWOT-анализ: сделай качественно .
 SWOT-анализ (подробная статья в энциклопедии маркетинга marketopedia.ru).
 Убожество SWOT, критическая статья А. П. Репьева.

კატეგორია:ეკონომიკური ანალიზი
კატეგორია:სტრატეგიული მარკეტინგი
კატეგორია:მენეჯმენტი